CELEX: 22014D0036
Language: mt
Date: 2013-11-05 00:00:00
Title: 2014/36/UE: Id-Deċiżjoni tal-Kumitat Konġunt bejn l-UE U L-Mawritanja tal- 5 ta’ Novembru 2013 dwar il-konklużjoni ta’ Protokoll ġdid li jistabbilixxi l-opportunitajiet tas-sajd u l-kontribut finanzjarju stipulati mill-Ftehim ta’ Sħubija dwar is-Sajd bejn l-Unjoni Ewropea u r-Repubblika Iżlamika tal-Mawritanja

24.1.2014   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 21/14
               
            ID-DEĊIŻJONI TAL-KUMITAT KONĠUNT BEJN L-UE U L-MAWRITANJA
      tal-5 ta’ Novembru 2013
      dwar il-konklużjoni ta’ Protokoll ġdid li jistabbilixxi l-opportunitajiet tas-sajd u l-kontribut finanzjarju stipulati mill-Ftehim ta’ Sħubija dwar is-Sajd bejn l-Unjoni Ewropea u r-Repubblika Iżlamika tal-Mawritanja
      (2014/36/UE)
      IL-KUMITAT KONĠUNT BEJN L-UE U L-MAWRITANJA,
      Wara li kkunsidra l-protokoll il-ġdid għall-Ftehim ta’ Sħubija dwar is-Sajd bejn il-Komunità Ewropea u r-Repubblika Iżlamika tal-Mawritanja (1) (il-“Ftehim ta’ Sħubija dwar is-Sajd”), u b’mod partikolari l-Artikolu 10(1) tiegħu,
      Wara li kkunsidra l-Protokoll li jistabbilixxi l-opportunitajiet tas-sajd u l-kontribut finanzjarju stipulati fil-Ftehim ta’ Sħubija dwar is-Sajd bejn l-Unjoni Ewropea u r-Repubblika Iżlamika tal-Mawritanja għal perjodu ta’ sentejn (2) (“il-Protokoll”) u b’mod partikolari l-Artikolu 4 tiegħu,
      Billi:
      
                  (1)
               
               
                  Il-kumitat konġunt bejn l-UE u l-Mawritanja stipulat fl-Artikolu 10 tal-Ftehim tas-Sħubija dwar is-Sajd iltaqa’ f’Nouakchott fis-17 u t-18 ta’ Settembru 2013 biex jadotta l-miżuri ta’ implimentazzjoni li jitolbu reviżjoni ta’ ċerti miżuri meħtieġa għall-implimentazzjoni tal-protokoll.
               
            
                  (2)
               
               
                  Dawn il-miżuri ġew irreġistrati fil-minuti tal-kumitat konġunt.
               
            
                  (3)
               
               
                  Il-miżuri elenkati fil-minuti jridu jinbidlu f’deċiżjoni tal-kumitat konġunt.
               
            
                  (4)
               
               
                  Dawn il-miżuri jridu jiġu applikati b’mod retroattiv mit-22 ta’ Settembru 2013, sabiex mill-aktar fis possibbli l-effetti tagħhom ikunu ta’ benefiċċju għall-partijiet, skont iċ-Ċirkolari Nru 2758/MPEM/GCM tat-22 ta’ Settembru 2013 maħruġa mill-Ministeru tal-Mawritanja għas-Sajd u l-Ekonomija Marittima.
               
            
                  (5)
               
               
                  Il-miżuri msemmija qabel għalhekk għandhom jiġu approvati,
               
            ADOTTA DIN ID-DEĊŻJONI
      Artikolu 1
      Il-kundizzjonijiet tekniċi għall-kategorija 1 — Bastimenti għas-sajd tal-krustaċi barra mill-awwista u l-granċ — li jikkonċernaw iż-żona tas-sajd, qabdiet inċidentali ta’ ċefalopodi, u imposti, huma riveduti skont id-dejta teknika stabbilita fl-Anness 1 ta’ din id-Deċiżjoni.
      Artikolu 2
      Il-kundizzjonijiet tekniċi għall-kategorija 7 — bastimenti tat-tkarkir użati għas-sajd Pelaġiku li jkunu mgħammra bi friża — li jikkonċernaw iż-żona tas-sajd huma riveduti skont is-sett tad-dejta teknika stabbilit fl-Anness 2 ta’ din id-Deċiżjoni.
      Artikolu 3
      Din id-Deċiżjoni għandha tapplika mit-22 ta’ Settembru 2013.
      
         Magħmul fi Brussell, il-5 ta’ Novembru 2013.
         
            
               Għall-Unjoni Ewropea
            
            
               Il-Kummissjoni Ewropea Il-Kap tal-Unità tal-“Kontroll tas-Sajd u l-Ftehimiet Bilaterali” tad-Direttorat Ġenerali għas-Sajd u l-Affarijiet Marittimi
            
            Roberto CESARI
         
         
            
               Għall-Mawritanja
            
            
               Il-Konsulent Tekniku għall-Ministru tas-Sajd u l-Ekonomija Marittima
            
            Cheikh BAYA
         
      
      
         (1)  ĠU L 343, 8.12.2006, p. 4.
      
         (2)  ĠU L 361, 31.12.2012, p. 43.
      
         ANNESS 1
         
            KATEGORIJA 1 — BASTIMENTI GĦAS-SAJD TAL-KRUSTAĊI BARRA MILL-AWWISTA U L-GRANĊ
         
         
                     KATEGORIJA TAS-SAJD 1
                     BASTIMENTI TAS-SAJD UŻATI L-AKTAR GĦAS-SAJD TAL-KRUSTAĊI BARRA MILL-AWWISTA U L-GRANĊ
                  
               
                     1.   Żona tas-sajd
                     
                  
               
                     Is-sajd huwa awtorizzat mill-punent ta’ linja definita kif ġej:
                     
                                 (a)
                              
                              
                                 It-Tramuntana ta’ latitudni 19°19′12″N, linja li tgħaqqad il-punti li ġejjin:
                                 
                                                20°46′30″N
                                             
                                             
                                                17°03′30″W
                                             
                                          
                                                20°40′00″N
                                             
                                             
                                                17°08′30″W
                                             
                                          
                                                20°10′12″N
                                             
                                             
                                                17°16′12″W
                                             
                                          
                                                19°35′24″N
                                             
                                             
                                                16°51′00″W
                                             
                                          
                                                19°19′12″N
                                             
                                             
                                                16°45′36″W
                                             
                                          
                                                19°19′12″N
                                             
                                             
                                                16°41′24″W
                                             
                                          
                           
                                 (b)
                              
                              
                                 In-Nofsinhar ta’ latitudni 19°19′12″N sa 17°50′00″N, 9 mili nawtiċi ikkalkulati mill-marka tal-marea baxxa.
                              
                           
                                 (c)
                              
                              
                                 In-Nofsinhar ta’ latitudni 17°50′00″N, 6 mili nawtiċi mill-marka tal-marea baxxa.
                              
                           
               
                     2.   Tagħmir awtorizzat
                     
                  
               
                     
                                 —
                              
                              
                                 Xibka tat-tkarkir tal-qiegħ għall-gambli, inkluż dik mgħammra b’katina għall-gambli jew apparat selettiv ieħor.
                                 
                                             —
                                          
                                          
                                             o Il-katina għall-gambli hija parti integrali mill-attrezzatura tal-iskejjen għas-sajd tal-gambli mgħammra bit-tangun. Din tikkonsisti minn katina waħda twila b’ħoloq b’dijametru mhux ikbar minn 12-il mm imwaħħla bejn it-twavel tax-xibka tat-tkarkir fuq quddiem iz-zappapied.
                                          
                                       
                           
                                 —
                              
                              
                                 L-użu obbligatorju ta’ apparat selettiv huwa soġġett għal deċiżjoni tal-Kumitat Konġunt ibbażat fuq valutazzjoni xjentifika, teknika u ekonomika.
                              
                           
                                 —
                              
                              
                                 L-irduppjar tal-manka tax-xibka tat-tkarkir huwa pprojbit.
                              
                           
                                 —
                              
                              
                                 L-irduppjar tal-ħbula tal-manka tax-xibka tat-tkarkir huwa pprojbit.
                              
                           
                                 —
                              
                              
                                 Sottovesti protettivi huma awtorizzati.
                              
                           
               
                     3.   Daqs minimu awtorizzat tal-malji tax-xibka
                     
                  
               
                     50  mm
                  
               
                     4.   Daqs minimu
                     
                  
               
                     Għall-gambli tal-qiegħ, id-daqs minimu għandu jitkejjel mit-tarf tar-rostru sat-tarf tad-denb. It-tarf tar-rostru huwa estensjoni tal-qoxra, li tinsab fil-parti tan-nofs tan-naħa ta’ quddiem taċ-ċefalotoraċi.
                     
                                 —
                              
                              
                                 Gambli tal-qiegħ:
                                 
                                             —
                                          
                                          
                                             o gamblu roża jew gambas (Parapeneus longirostrus) 6 cm
                                          
                                       
                           
                                 —
                              
                              
                                 Gambli ta’ max-xatt:
                                 
                                             —
                                          
                                          
                                             o gamblu abjad, gamblu imperjali (Penaeus notialis) u gamblu komuni (Penaeus kerathurus) 200 indv/kg
                                          
                                       
                           
               
                     Il-Kumitat Konġunt jista’ jistabbilixxi d-daqs minimu għall-ispeċijiet li mhumiex elenkati hawn fuq.
                  
               
                     5.   Qabdiet inċidentali
                     
                  
               
                     Awtorizzati
                  
                  
                     Mhux awtorizzati
                  
               
                     
                                 —
                              
                              
                                 15 % tal-ħut, li minnhom 2 % ħlas in natura
                                 
                              
                           
                  
                      
                  
               
                     
                                 —
                              
                              
                                 10 % granċijiet
                              
                           
                  
                     
                                 —
                              
                              
                                 ċkal
                              
                           
               
                     
                                 —
                              
                              
                                 8 % ċefalopodi
                              
                           
                  
                      
                  
               
                     Il-Kumitat Konġunt jista’ jiddetermina r-rati tal-qabdiet inċidentali għall-ispeċijiet mhux elenkati hawn fuq.
                  
               
                     6.   Opportunitajiet/tariffi tas-sajd
                     
                  
               
                     Perjodu
                  
                  
                     Sena 1
                  
                  
                     Sena 2
                  
               
                     Volum ta’ qabdiet awtorizzati (f’tunnellati)
                  
                  
                     5 000 
                  
                  
                     5 000 
                  
               
                     Tariffi
                  
                  
                     EUR 400/t
                  
                  
                     EUR 400/t
                  
               
                      
                  
                  
                     It-tariffa għandha tiġi kkalkulata fi tmiem kull perjodu ta’ xahrejn li fih il-bastiment ikun awtorizzat li jistad, waqt li jittieħdu inkonsiderazzjoni l-qabdiet li jkunu saru matul dak il-perjodu.
                     Il-liċenzja għandha tingħata b’pagament bil-quddiem ta’ EUR 1 000  għal kull bastiment, li għandu jitnaqqas mill-ammont totali tat-tariffa. Il-pagament bil-quddiem għandu jsir fil-bidu ta’ kull perjodu ta’ xahrejn li fih il-bastiment huwa awtorizzat li jistad.
                     L-għadd ta’ bastimenti awtorizzati fl-istess żmien ma għandux jaqbeż is-36.
                  
               
                     7.   Rkurpru bijoloġiku
                     
                  
               
                     Żewġ (2) perjodi ta (2) xahrejn: Mejju - Ġunju u Ottubru - Novembru.
                     Kull bidla fil-perjodu ta’ rkupru bijoloġiku, abbażi ta’ għażla xjentifika, għandha tiġi nnotifikata lill-Unjoni Ewropea mingħajr dewmien.
                  
               
                     8.   Kummenti
                     
                  
               
                     It-tariffi huma ffissati għall-perjodu kollu mingħajr l-applikazzjoni tal-Protokoll.
                  
               
      
         ANNESS 2
         
            KATEGORIJA 7   — BASTIMENTI TAT-TKARKIR UŻATI GĦAS-SAJD PELAĠIKU LI JKUNU MGĦAMMRA BI FRIŻA
         
         
                     KATEGORIJA TAS-SAJD 7:
                     BASTIMENTI TAT-TKARKIR UŻATI GĦAS-SAJD PELAĠIKU LI JKUNU MGĦAMMRA BI FRIŻA
                  
               
                     1.   Żona tas-sajd
                     
                  
               
                     Is-sajd huwa awtorizzat mill-punent ta’ linja definita kif ġej:
                     
                                 (a)
                              
                              
                                 It-Tramuntana ta’ latitudni 19°00′00″ N, il-linja tgħaqqad il-punti li ġejjin:
                                 
                                                20°46′30″ N
                                             
                                             
                                                17°03′00″ W
                                             
                                          
                                                20°36′00″ N
                                             
                                             
                                                17°11′00″ W
                                             
                                          
                                                20°36′00″ N
                                             
                                             
                                                17°30′00″ W
                                             
                                          
                                                20°21′50″ N
                                             
                                             
                                                17°30′00″ W
                                             
                                          
                                                20°10′00″ N
                                             
                                             
                                                17°35′00″ W
                                             
                                          
                                                20°00′00″ N
                                             
                                             
                                                17°30′00″ W
                                             
                                          
                                                19°45′00 N
                                             
                                             
                                                17°05′00″ W
                                             
                                          
                                                19°00′00″ N
                                             
                                             
                                                16°34′50″ W
                                             
                                          
                                                19°00′00″ N
                                             
                                             
                                                16°39′50″ W
                                             
                                          
                           
                                 (b)
                              
                              
                                 In-nofsinhar ta’ latitudni 19°00′00″ N sa 17°05′00″ N, 20 mil nawtiku mill-marka tal-marea baxxa.
                              
                           
                                 (c)
                              
                              
                                 In-nofsinhar ta’ latitudni 17°05′00″ N sa 16°04′00″ N, 13-il mil nawtiku ikkalkulat mill-marka tal-marea baxxa.
                              
                           
               
                     2.   Tagħmir awtorizzat
                     
                  
               
                     Xibka tat-tkarkir pelaġika
                     Il-manka tax-xibka tat-tkarkir tista’ tissaħħaħ permezz ta’ biċċa xibka b’daqs minimu awtorizzat tal-malji tax-xibka ta’ 400 mm ta’ malji mġebbda u b’ċineg imqiegħda 1,5 metri ‘l bogħod minn xulxin, ħlief għaċ-ċinga fuq wara tal-iskuna li ma tistax titqiegħed anqas minn 2 metri mit-tieqa fil-manka. It-tisħiħ u l-irduppjar tal-manka permezz ta’ mezzi oħra huwa pprojbit u x-xibka tat-tkarkir f’ebda każ ma tista’ tintuża ħlief għas-sajd tal-ispeċijiet pelaġiċi żgħar awtorizzati.
                  
               
                     3.   Daqs minimu awtorizzat tal-malji tax-xibka
                     
                  
               
                     40  mm
                  
               
                     4.   Daqs minimu
                     
                  
               
                     Għall-ħut, id-daqs minimu għandu jitkejjel mit-tarf ta’ quddiem sat-tarf tad-denb (tul totali) (ara l-Appendiċi 4).
                  
               
                     Il-Kumitat Konġunt jista’ jistabbilixxi d-daqs minimu għall-ispeċijiet li mhumiex elenkati hawn fuq.
                  
               
                     5.   Qabdiet inċidentali
                     
                  
               
                     Awtorizzati
                  
                  
                     Mhux awtorizzati
                  
               
                     3 % mit-total għall-ispeċijiet jew gruppi ta’ speċijiet fil-mira awtorizzati (piż ħaj)
                  
                  
                     Krustaċi jew ċefalopodi ħlief il-klamar
                  
               
                     Il-Kumitat Konġunt jista’ jiddetermina rati ta’ qabdiet inċidentali għall-ispeċijiet li mhumiex elenkati fl-Appendiċi 4.
                  
               
                     6.   Opportunitajiet/tariffi tas-sajd
                     
                  
               
                     Perjodu
                  
                  
                     Sena 1
                  
                  
                     Sena 2
                  
               
                     Volum ta’ qabdiet awtorizzati (f’tunnellati)
                  
                  
                     300 000 
                  
                  
                     300 000 
                  
               
                     Tariffi
                  
                  
                     EUR 123/t
                  
                  
                     EUR 123/t
                  
               
                      
                  
                  
                     It-tariffa għandha tiġi kkalkulata fi tmiem kull perjodu ta’ tliet xhur li fih il-bastiment ikun awtorizzat li jistad, waqt li jittieħdu inkonsiderazzjoni l-qabdiet li jkunu saru matul dak il-perjodu.
                     Il-liċenzja għandha tingħata b’pagament bil-quddiem ta’ EUR 5 000  għal kull bastiment, li għandu jitnaqqas mill-ammont totali tat-tariffa. Il-pagament bil-quddiem għandu jsir fil-bidu ta’ kull perjodu ta’ tliet xhur li fih il-bastiment ikun awtorizzat
                     L-għadd ta’ bastimenti awtorizzati fl-istess żmien ma għandux jaqbeż id-19.
                  
               
                     7.   Rkurpru bijoloġiku
                     
                  
               
                     Jista’ jintlaħaq ftehim dwar perjodu ta’ rkupru bijoloġiku mill-Partijiet fil-Kumitat Konġunt abbażi tal-opinjoni xjentifika tal-Kumitat Xjentifiku Konġunt.
                  
               
                     8.   Kummenti
                     
                  
               
                     It-tariffi huma ffissati għall-perjodu kollu mingħajr l-applikazzjoni tal-Protokoll.
                     Il-fatturi ta’ konverżjoni għal pelaġiċi żgħar huma speċifikati fl-Appendiċi 5.
                     L-opportunitajiet tas-sajd mhux użati ta’ kategorija 8 jistgħu jintużaw b’rata ta’ 2 liċenzji massimi kull xahar.